rejauldu/bengali-wikipedia huggingface dataset:
দি আর্নোস ভেল গ্রাউন্ড বা আর্নস ভ্যাল () সেন্ট ভিনসেন্ট ও গ্রেনাডাইনের কিংসটাউনে অবস্থিত একটি ক্রিকেট স্টেডিয়াম। মাঠের দুই প্রান্তের নাম হচ্ছে - এয়ার পোর্ট এন্ড ও বিকুইয়া এন্ড। প্রায় ১৮,০০০ দর্শক ধারণ করতে পারে এ স্টেডিয়ামটি। বহু-ব্যবহারের উপযোগী মাঠটি খেলার মাঠ হিসেবেই অধিক পরিচিত। এছাড়াও, এখানে ফুটবল খেলাও অনুষ্ঠিত হয়ে থাকে। ৪ ফেব্রুয়ারি, ১৯৮১ তারিখে সর্বপ্রথম কোন আন্তর্জাতিক ক্রীড়া অনুষ্ঠিত হয়। ওয়েস্ট ইন্ডিজ এবং ইংল্যান্ডের মধ্যেকার একদিনের আন্তর্জাতিক খেলায় স্বাগতিক ওয়েস্ট ইন্ডিজ মাত্র ২ রানের ব্যবধানে বিজয়ী হয়েছিল। উইন্ডওয়ার্ড আইল্যান্ডের নিজ মাঠ হিসেবে আর্নস ভ্যাল ব্যবহার করছে।  ১৯৯৭ সালে এখানে প্রথম টেস্ট খেলা অনুষ্ঠিত হয়। জয়ের লক্ষ্যমাত্রা ২৬৯ থাকলে স্বাগতিক দলের বিপক্ষে শ্রীলঙ্কা ৮ উইকেটে ২৩৩ রান করলে টেস্ট খেলাটি ড্র হয়েছিল। দ্বিতীয় টেস্ট খেলাটি ২০০৯ সালে সফরকারী বাংলাদেশ দলের বিপক্ষে অংশ নেয় ওয়েস্ট ইন্ডিজ দল। এখানেই বাংলাদেশ দল ৯৫ রানের ব্যবধানে প্রথম টেস্ট জয়ের রেকর্ড গড়ে। অবশ্য ঐ সময় ওয়েস্ট ইন্ডিজ ক্রিকেট বোর্ডের সাথে শীর্ষস্থানীয় ক্রিকেটারদের অনুপস্থিতিতে ওয়েস্ট ইন্ডিজ দলে সাতজন ক্রিকেটারের টেস্ট অভিষেক ঘটে।   তথ্যসূত্র    আরও দেখুন   স্টেডিয়াম  দি ওভাল  ওয়েস্ট ইন্ডিজ ক্রিকেট দল  ২০১৪-এ আন্তর্জাতিক ক্রিকেট  টেস্ট ক্রিকেট মাঠের তালিকা  ২০১৪ বাংলাদেশ ক্রিকেট দলের ওয়েস্ট ইন্ডিজ সফর   বহিঃসংযোগ   স্থানাঙ্ক: ১৩°৮′৩০.৭″ উত্তর ৬১°১২′৪২.৫″ পশ্চিম  বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ বিষয়শ্রেণী:জাতীয় স্টেডিয়াম
মহাজনহাট ফজলুর রহমান স্কুল এন্ড কলেজ হচ্ছে বাংলাদেশের চট্টগ্রাম জেলার মীরসরাই উপজেলায় অবস্থিত মাধ্যমিক ও উচ্চমাধ্যমিক শিক্ষাপ্রতিষ্ঠান। প্রতিষ্ঠানটি ১৯৫৯ সালে মহাজনহাট ফজলুর রহমান স্কুল হিসেবে প্রতিষ্ঠা করা হয় এবং ২০০৯ সালে মহাজনহাট ফজলুর রহমান স্কুল এন্ড কলেজ নামে নামকরণ করা হয়। ফলাফলের দিক থেকে চট্টগ্রাম উত্তর জেলার মধ্যে প্রতিষ্ঠানটি সেরা কলেজ হিসেবে বিবেচিত হয়।  উচ্চ মাধ্যমিক পরীক্ষার ফলাফল  ক্রম নং সাল পাশের হার ০১ ২০১৯ ৯২.৩৩% ০২২০২৩৯৯% ০৩ ২০২৪ ৯৩.৪৫%   অবস্থান  বাংলাদেশের চট্টগ্রাম জেলার অন্তর্গত মীরসরাই উপজেলার ধুম ইউনিয়নে প্রতিষ্ঠানটি অবস্থিত।   ইতিহাস   বিদ্যালয় প্রতিষ্ঠা  প্রতিষ্ঠানটির প্রথম উদ্যেক্তা ছিলেন বাবু যতীন্দ্র নন্দী। ১৯৩০ সালে মহাজনহাট বাজারের পশ্চিম পার্শ্বে অবস্থিত নন্দী বাড়ির পুকুরের উত্তর পাড়ে একটি জীর্ণ টিনশেড ঘরের মাধ্যমে প্রতিষ্ঠানটির প্রথম সূত্রপাত হয়। তখন চতুর্থ শ্রেণি দিয়ে প্রতিষ্ঠানটির যাত্রা শুরু হয়।  পরবর্তীতে ১৯৪০ সালে প্রতিষ্ঠানটিকে মাধ্যমিক বিদ্যালয়ে রূপান্তরিত করার প্রস্তাব গৃহীত হয় এবং প্রতিষ্ঠানটি বর্তমানে যে স্থানে অবস্থিত ঐ স্থানে স্থানান্তরিত করা হয়। পর্যায়ক্রমে ষষ্ঠ, সপ্তম ও অষ্টম শ্রেণি চালু করা হয় এবং ১৯৫২-১৯৫৩ সালে একে উচ্চ মাধ্যমিক বিদ্যালয়ে রূপান্তরিত করার প্রক্রিয়া শুরু হয়।  ১৯৫৭-১৯৫৮ সালের দিকে প্রতিষ্ঠানের তৎকালীন পরিচালনা কমিটির সাথে চট্টগ্রাম-১ এর সাবেক সংসদ সদস্য মোশাররফ হোসেন এবং তার পিতা মরহুম এস. রহমান সম্পৃক্ত হন। এ ব্যাপারে অগ্রণী ভূমিকা পালন করেন বাবু ডাঃ হরণ দত্ত।  ১৯৫৯ সালে মরহুম এস. রহমান প্রতিষ্ঠানটিকে মাধ্যমিক বিদ্যালয়ে উন্নীত করার আন্তরিক প্রচেষ্টা চালান। কিন্তু পার্শ্ববর্তী জোরারগঞ্জ আদর্শ উচ্চ বিদ্যালয় থেকে এর দূরত্ব ২.৫ মাইলের কম দেখিয়ে মাধ্যমিক বিদ্যালয় করার বিষয়ে তীব্র বিরোধিতা করা হয়। এ সময় মরহুম এস.রহমানের এক শিক্ষা বিভাগীয় বন্ধুর পরামর্শে মহাজনহাট ফজলুর রহমান বহুমুখী উচ্চ বিদ্যালয় এর পরিবর্তে ফজলুর রহমান ইনস্টিটিউট নামকরণ করে এতে উচ্চ বিদ্যালয়ের কার্যক্রম শুরু করা হয়।   কলেজ প্রতিষ্ঠা  ২০০৯ সালে চট্টগ্রাম-১ এর সাবেক সংসদ সদস্য মোশাররফ হোসেন প্রতিষ্ঠানটিকে স্কুল এন্ড কলেজে রূপান্তর করেন।   পরিচালনা ব্যবস্থা  বর্তমানে এস রহমান ট্রাস্টের অধীনে প্রতিষ্ঠানটি পরিচালিত হচ্ছে।   অবকাঠামো  বর্তমানে কলেজটিতে রয়েছে শীতাতপ নিয়ন্ত্রিত ও সমৃদ্ধ পাঠাগার, বিজ্ঞানগার ও ডিজিটাল কম্পিউটার ল্যাব। এছাড়াও রয়েছে মুজিব কর্ণার, ছাত্রাবাস, ক্যান্টিন সুবিধা, নিজস্ব পরিবহন, বিভিন্ন স্পোর্টস ক্লাব, বিজ্ঞান ক্লাব, ডিবেটিং ক্লাব, ইংলিশ ক্লাব, মুক্ত মঞ্চ, সাহিত্য মঞ্চ, বিএনসিসি, রোবার স্কাউট এবং গালর্স গাইডের সুবিধা।   কার্যক্রম  এ কলেজে সহ-শিক্ষা ব্যবস্থা রয়েছে। বর্তমানে এ প্রতিষ্ঠানে ষষ্ঠ থেকে দশম শ্রেণি পর্যন্ত পাঠদান করানো হয় এবং একাদশ-দ্বাদশ শ্রেণীতে বিজ্ঞান, মানবিক ও ব্যবসায় শিক্ষা শাখায় পড়াশোনার সুযোগ রয়েছে।   আরও দেখুন   মাধ্যমিক ও উচ্চ মাধ্যমিক শিক্ষা বোর্ড, চট্টগ্রাম   তথ্যসূত্র   বিষয়শ্রেণী:১৯৫৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার মহাবিদ্যালয় বিষয়শ্রেণী:মীরসরাই উপজেলার শিক্ষাপ্রতিষ্ঠান
ব্রহ্মানন্দম কান্নেগন্তি (; জন্ম : ১ ফেব্রুয়ারি, ১৯৫৬) একজন ভারতীয় প্রবীণ চলচ্চিত্র ও কৌতুক অভিনেতা, যিনি সাধারণত তেলুগু চলচ্চিত্রে অভিনয়ের জন্য বিশেষভাবে পরিচিত। বর্তমানে তিনি গিনেস ওয়ার্ল্ড রেকর্ডে সর্বাধিক স্ক্রীন ক্রেডিটধারী জীবিত চলচ্চিত্র অভিনেতা। ভারতীয় চলচ্চিত্রে অবদানের জন্য তিনি ২০০৯ সালে পদ্মশ্রী পুরস্কারে ভূষিত হন। ব্রহ্মানন্দমকে ভারতের একজন শ্রেষ্ঠ কৌতুক অভিনেতা হিসাবে গণ্য করা হয়, বিশেষ করে তিনি তার কৌতুকপূর্ণ অভিব্যক্তিগুলোর জন্য সুপরিচিত।  প্রাথমিক জীবন  ব্রহ্মানন্দম অন্ধপ্রদেশের সাত্তেনাপাল্লেতে জন্মগ্রহণ করেন। চলচ্চিত্রে অভিনয়ের আগে তিনি পশ্চিম গোদাবরী জেলার আত্তিলিতে তেলুগু ভাষার প্রভাষক ছিলেন।  পুরস্কার ও সম্মাননা  তিনি ২০ বছরে ৮৬৭ টি  তেলুগু চলচ্চিত্রে অভিনয় করার জন্য ২০০৭ সালে গিনেস বিশ্ব রেকর্ড এ স্থান অর্জন করেছেন।  ব্রহ্মানন্দম জানুয়ারি ২০০৯ সালে ভারতীয় চলচ্চিত্রে অবদানের জন্য ভারতের তৃতীয় বৃহত্তম বেসামরিক পুরস্কার পদ্মশ্রী পুরস্কার লাভ করেন। তার সমসায়িক পুরস্কার প্রাপকেরা হলেন হেলেন , অক্ষয় কুমার এবং ঐশ্বর্যা রাই।   চলচ্চিত্র   তথ্যসূত্র   বহিঃসংযোগ     বিষয়শ্রেণী:১৯৫৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:তেলুগু কৌতুকাভিনয়শিল্পী বিষয়শ্রেণী:তেলুগু চলচ্চিত্র অভিনেতা বিষয়শ্রেণী:ভারতীয় কৌতুকাভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:শিল্পকলায় পদ্মশ্রী প্রাপক বিষয়শ্রেণী:নন্দী পুরস্কার বিজয়ী বিষয়শ্রেণী:অন্ধ্রপ্রদেশের অভিনেতা বিষয়শ্রেণী:তামিল চলচ্চিত্র অভিনেতা বিষয়শ্রেণী:ফিল্মফেয়ার পুরস্কার দক্ষিণ বিজয়ী বিষয়শ্রেণী:গুণ্টুর জেলার ব্যক্তি বিষয়শ্রেণী:তেলুগু অভিনেতা বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী বিষয়শ্রেণী:ভারতীয় কণ্ঠাভিনেতা
মালবিকা ব্যানার্জী একজন বাঙালি অভিনেত্রী। তিনি চোরাবালি, কাটমণ্ডু এবং মিস্টার ভাদুরির মতো চলচ্চিত্রে অভিনয় করেছিলেন।  তিনি মেতে বোহু কারি নেই জা এবং দেলে ধরা কথা সারে  এর মতো ওড়িয়া চলচ্চিত্রও করেছেন।   চলচ্চিত্রের তালিকা   বছর  চলচ্চিত্র  পরিচালক  ২০০৮  মিঃ ফান্টোস  রাজ মুখার্জী  ২০০৯  ভালোবাসা জিন্দাবাদ  রেশমি মিত্র  ২০১০  কখনো বিদায় বলো না  এসকে মুরালিধরন  ২০১১  কাটাকুটি  প্রেমাঙ্গু রায়  ২০১২  মতে বোহু কারি নিয়া জে (ওড়িয়া) চৌধুরী বিকাশ দাস ড  ২০১৩  মিসটেক  এস কে  ২০১৪ সাদা ক্যানভাস  সুব্রত সেন  ২০১৫  বৌদি ডট কম  রাজ মুখার্জী  ২০১৫  পেশাদারী  জয়দীপ মুখার্জী  ২০১৫  কাটমুণ্ডু  রাজ চক্রবর্তী  ২০১৬  চোরাবালি  সুব্রতিত মিত্র  ২০১৬  দ্য বেস্ট সেলার  সুমন মৈত্র  ২০১৬  মিস্টার ভাদুরি  সুব্রত সেন  ২০১৬  দেল ধর কথা সরে (ওড়িয়া) সাইলেন্দ্র মিশ্র  ২০১৭  টোপ  বুদ্ধদেব দাশগুপ্ত    তথ্যসূত্র   বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কলকাতার অভিনেত্রী বিষয়শ্রেণী:বাঙালি অভিনেত্রী বিষয়শ্রেণী:জীবিত ব্যক্তি
পাঁচন্দর ইউনিয়ন বাংলাদেশের রাজশাহী বিভাগের রাজশাহী জেলার তানোর উপজেলার অন্তর্গত একটি ইউনিয়ন।    আয়তন ও জনসংখ্যা  মোট জনসংখ্যা: প্রায় ২৪,৪৫২ জন ভোটার সংখ্যা: ১৭,৪৭৪ জন (নারী ৯১৯৫ জন, পুরুষ-৮২৭৯ জন)।   শিক্ষা  সাক্ষরতার হার: ৫৫%। শিক্ষা প্রতিষ্ঠান: সরকারী প্রাথমিক বিদ্যালয়: ০৭টি বে-সরকারী প্রাথমিক বিদ্যালয়: ১৩টি উচ্চ বিদ্যালয়: ০৮টি মাদ্রাসা: ২০টি কলেজ: ০৪টি।   আরও দেখুন   রাজশাহী জেলা  তানোর উপজেলা   তথ্যসূত্র    বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:তানোর উপজেলার ইউনিয়ন
আল-Adiliyah মসজিদ (, ) অথবা Dukaginzâde মেহমেদ পাশা মসজিদ একটি হল মসজিদ জটিল আলেপ্পো, দক্ষিণ-পশ্চিমে অবস্থিত সিটেডাল, প্রাচীন শহরের "আল Jalloum" জেলা থেকে কয়েক মিটার দূরে অবস্থিত। ১৫৫৬ সালে দুকাকিনজাদে মেহেদ পাশা মসজিদটি দিয়েছিলেন। দুকাকিনজেদ মেহমেদ পাশা ছিল আলবেনীয় 1553 পর্যন্ত -অটোমান সাম্রাজ্য এর 1551 থেকে গভর্নর জেনারেল যখন তিনি গভর্নর-জেনারেল মিশরের নিযুক্ত হন। তিনি 1557 সালে মারা যান এবং ১৫৬৫-৬৬ (এএইচ 973) পর্যন্ত মসজিদটি সম্পন্ন হয়নি।  এটি খুসরুবিয়া মসজিদের পরে আলেপ্পোর অটোমান আমলের অন্যতম প্রাচীন মসজিদ হিসাবে বিবেচিত হয়।  কমপ্লেক্সটি প্রাচীন আলেপ্পোর আচ্ছাদিত সুকের দক্ষিণ প্রবেশদ্বারে নির্মিত।  গভর্নর প্রাসাদের নিকটে অবস্থানের কারণে মসজিদটি আদিলিয়া নামে পরিচিতি লাভ করেছিল, দার আল-আদল, দার আল-সাদা নামেও পরিচিত।    মসজিদে একটি বৃহত গম্বুজযুক্ত প্রার্থনা হল রয়েছে যার আগে ডাবল পোর্টিকো রয়েছে। উত্তর দিকে উইন্ডোজগুলির উপরে এবং প্রার্থনা হলে উজ্জ্বল বর্ণের টাইলসযুক্ত লুথিন প্যানেলগুলি রয়েছে। এগুলি সম্ভবত তুরস্কের ইজনিক থেকে আমদানি করা হয়েছিল।     ছবি    তথ্যসূত্র    উৎস                 বহিঃসংযোগ     বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:আলেপ্পোর মাদ্রাসা বিষয়শ্রেণী:আলেপ্পোতে উসমানীয় স্থাপত্য বিষয়শ্রেণী:সিরিয়ার সমাধিসৌধ বিষয়শ্রেণী:১৬শ শতাব্দীর মসজিদ বিষয়শ্রেণী:ধ্বংসকৃত মসজিদ বিষয়শ্রেণী:আলেপ্পোর মসজিদ
দক্ষিণ এশিয়ায় মুসলিম জাতীয়তাবাদ হলো জাতীয়তাবাদের একটি রাজনৈতিক এবং সাংস্কৃতিক প্রকাশ, যেটি ইসলাম ধর্মীয় দৃষ্টিকোণ এবং পরিচয়ের উপর ভিত্তি করে দক্ষিণ এশিয়ার মুসলমানদের মধ্যে গড়ে ওঠে।   ঐতিহাসিক সংস্থান  দিল্লীর সালতানাতের যুগে মুসলিম সাম্রাজ্যগুলো ভারতের শক্তিশালী সামরিক দলগুলোর মধ্যে অন্যতম ছিল এবং একটা মুসলিম সমাজ যেটি মধ্যপ্রাচ্য ও মধ্য এশিয়া এবং আধুনিক আফগানিস্তানের সন্নিকটবর্তী অঞ্চল থেকে ভারতবর্ষে বিস্তার লাভ করেছিল।   দক্ষিণ এশিয়ার মুসলমান নেতৃত্ব  সংস্কারক সৈয়দ আহমদ খান, মাওলানা মুহাম্মদ আলি, মাওলানা শওকত আলি, ভোপালের নবাব।  স্বাধীনতা সংগ্রামী (ব্রিটিশদের বিরোধী আন্দোলন) বদরুদ্দীন তৈয়বজী, মুখতার আহমেদ আনসারী, আবুল কালাম আজাদ, সাইফুদ্দীন কিসলু, হাকিম আজমল খান, আব্বাস তৈয়বজী, রাফি আহমেদ খিদওয়াই, মাহমুদুল হাসান, খান আবদুল গাফফার খান।  পাকিস্তান আন্দোলন মুহাম্মদ আলী জিন্নাহ, আল্লামা ইকবাল, লিয়াকত আলি খান, হোসেন শহীদ সোহ্‌রাওয়ার্দী, আবুল কাশেম ফজলুল হক, জাহানারা শাহনেওয়াজ, সৈয়দ আহমদ খান।  ধর্মীয় কাজী সৈয়দ রাফি মোহাম্মদ, সাইয়েদ আবুল আ'লা মওদুদী, আহমদ রেজা খান বেরলভী, মোহাম্মদ আবদুল গফুর হাজারভী।   আরও দেখুন   পাকিস্তান আন্দোলন।   তথ্যসূত্র    বহিঃসংযোগ   বিষয়শ্রেণী:ভারতের রাজনীতি বিষয়শ্রেণী:পাকিস্তান আন্দোলন বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতে জাতীয়তাবাদ বিষয়শ্রেণী:পাকিস্তানে ইসলাম বিষয়শ্রেণী:ভারতে ইসলাম বিষয়শ্রেণী:ধর্মীয় জাতীয়তাবাদ বিষয়শ্রেণী:পাকিস্তানে জাতীয়তাবাদ বিষয়শ্রেণী:দক্ষিণ এশিয়ায় ইসলাম বিষয়শ্রেণী:দক্ষিণ এশিয়ায় মুসলিম জাতীয়তাবাদ
জ্যাকসন পর্বত (অ্যান্ড্রু জ্যাকসন পর্বত ও আর্নেস্ট গ্র্যুনিং পর্বত) অ্যান্টার্কটিক উপদ্বীপের দক্ষিণাংশের একটি অন্যতম প্রধান পর্বত। এটি পালমার ল্যান্ডে আর্জেন্টিনা, চিলি ও যুক্তরাজ্যের অধিক্রমণশীল দাবীকৃত অংশে অবস্থিত।  উচ্চতা বিশিষ্ট জ্যাকসন পর্বত ব্রিটিশ অ্যান্টার্কটিক অঞ্চলের সর্বোচ্চ শৃঙ্গ। ১৯৩৯-১৯৪১ সালে যুক্তরাষ্ট্রের অ্যান্টার্কটিক কার্যক্রম দ্বারা আবিষ্কৃত এই পর্বতটি যুক্তরাষ্ট্রের সপ্তম রাষ্ট্রপতি, অ্যান্ড্রু জ্যাকসনের নামে নামকরণ করা হয়। ১৯৬৪ সালে জন ক্র্যাব কানিংহ্যামের নেতৃত্বে ব্রিটিশ অ্যান্টার্কটিক জরিপের একটি দল এই পর্বতে সর্বপ্রথম আরোহণ করেন। ১৯৭২ সালে পালমার দ্বীপ পর্যেষণার অংশ হিসেবে একদল ভূতাত্ত্বিক জ্যাকসন পর্বতের ভূতত্ব নিরীক্ষণ করেন।  তথ্যসূত্র                  পাদটীকা   বিষয়শ্রেণী:আর্জেন্টাইন অ্যান্টার্কটিকা বিষয়শ্রেণী:ব্রিটিশ অ্যান্টার্কটিক অঞ্চল বিষয়শ্রেণী:অ্যান্টার্কটিকার ভূগোল বিষয়শ্রেণী:অ্যান্টার্কটিকার পর্বতসমূহ বিষয়শ্রেণী:পালমার দ্বীপের পর্বতসমূহ বিষয়শ্রেণী:পামার ল্যান্ডের পর্বত
তামাক সম্পর্কে ইসলামী দৃষ্টিভঙ্গি অঞ্চলভেদে ভিন্ন। যদিও কুরআন বা হাদীস-এ তামাক বা সাধারণভাবে ধূমপানের কোনো উল্লেখ নেই, সমসাময়িক পণ্ডিতরা একে সম্পূর্ণ ক্ষতিকর হিসেবে নিন্দা করেছেন এবং কখনো কখনো ধূমপানকে সরাসরি  (নিষিদ্ধ) ঘোষণা করেছেন, এর গুরুতর স্বাস্থ্যগত প্রভাবের কারণে।   একটি তামাক ফতোয়া হলো ফতোয়া (ইসলামী আইনি সিদ্ধান্ত) যা মুসলিমদের তামাক ব্যবহার নিষিদ্ধ করে। আরব মুসলিমরা ধূমপান নিষিদ্ধ করে থাকেন এবং দক্ষিণ এশিয়ায়, ধূমপান সাধারণত বৈধ হলেও নিরুৎসাহিত হিসেবে বিবেচিত হয়।  অনেক মুসলিমের জন্য ধূমপানের আইনি অবস্থান সাম্প্রতিক বছরগুলিতে পরিবর্তিত হয়েছে এবং কায়রোর আল-আজহার বিশ্ববিদ্যালয়সহ উল্লেখযোগ্য কর্তৃপক্ষের বহু ফতোয়া এখন ধূমপানকে হারাম (নিষিদ্ধ) বলে গণ্য করে। ধূমপানকে নিষিদ্ধ ঘোষণার পক্ষে যে কারণগুলো উপস্থাপন করা হয়েছে তার মধ্যে রয়েছে ইসলামী আইন অনুসারে সমস্ত ক্ষতিকারক কাজ নিষিদ্ধ করার সাধারণ নীতি। উদাহরণস্বরূপ, কুরআনে বলা হয়েছে, "তোমরা আল্লাহর পথে তোমাদের সম্পদ ব্যয় করো এবং নিজেদের হাত দিয়ে নিজেদের ধ্বংসে অবদান রেখো না।"   এছাড়াও, কুরআনে অর্থ অপচয় না করার তাগিদ রয়েছে। পরোক্ষ ধূমপানের ঝুঁকি সম্পর্কে আরও সচেতনতা বৃদ্ধি পাওয়ার ফলে সাম্প্রতিক পণ্ডিতরা ইচ্ছাকৃতভাবে অন্যদের বিরক্তি, কষ্ট বা ক্ষতি না করার বাধ্যবাধকতার দিকেও ইঙ্গিত করেছেন।  মিশর, ইন্দোনেশিয়া, কুয়েত, মালয়েশিয়া, মরক্কো (উপনিবেশ-পূর্বকালীন), ওমান, কাতার, পাকিস্তান, ফিলিপাইন, সৌদি আরব এবং সংযুক্ত আরব আমিরাতসহ অন্যান্য দেশে ধূমপান বিরোধী ফতোয়া জারি হয়েছে।  মালকম এক্স তার আত্মজীবনীতে বলেছিলেন, "ধূমপানের দুষ্কর্ম নবী মুহাম্মদের (সা.) যুগে আবিষ্কৃত হয়নি—যদি আবিষ্কৃত হতো, আমি বিশ্বাস করি তিনি একে নিষিদ্ধ করতেন।"The Autobiography of Malcolm X; Grove Press (পরিবেশক: Random House); প্রথম পেপারব্যাক সংস্করণ, ১৯৬৬; পৃষ্ঠা ৩৪৪
খন্দকার বজলুল হক (জন্ম: ১ মার্চ ১৯৪৬) একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ইন্টারন্যাশনাল বিজনেস বিভাগের অধ্যাপক, ঢাকা বিশ্ববিদ্যালয় শিক্ষক সমিতির সভাপতি, অগ্রণী ব্যাংক পরিচালনা পর্ষদের চেয়ারম্যান, বাংলাদেশ সরকারি কর্ম কমিশনের সদস্য এবং বাংলাদেশ এশিয়াটিক সোসাইটির সভাপতি ছিলেন। বর্তমানে তিনি ঢাকা বিশ্ববিদ্যালয়ের ইমেরিটাস অধ্যাপক হিসেবে দায়িত্ব পালন করছেন।  পারিবারিক জীবন বজলুল হক ১৯৪৬ সালের ১ মার্চ পাবনা জেলার বেড়া উপজেলায় জন্মগ্রহণ করেন। তার বাবা খন্দকার জোনাব আলী ও মা সৈয়দা মাহফুজুন্নাহার বেগম। তার স্ত্রী লায়লা হক ১৯৭১ সালে মুক্তিযুদ্ধে শহিদ হন।  শিক্ষাজীবন খন্দকার বজলুল হক ধোবাখোলা করোনেশন উচ্চ বিদ্যালয় থেকে ১৯৬১ সালে ম্যাট্রিক, চট্টগ্রাম সরকারি কমার্স কলেজ থেকে ১৯৬৩ সালে আইকম ও ১৯৬৫ সালে বিকম এবং ঢাকা বিশ্ববিদ্যালয় থেকে ১৯৬৭ সালে এমকম ডিগ্রি লাভ করেন। ছাত্রজীবনে তিনি ছাত্রলীগের রাজনীতির সাথে যুক্ত ছিলেন। তিনি ঢাকা বিশ্ববিদ্যালয়ের সলিমুল্লাহ মুসলিম হল ছাত্রলীগের সভাপতি হিসেবে দায়িত্ব পালন করেন।  পরবর্তীকালে তিনি রাশিয়ার ইনস্টিটিউট অব ন্যাশনাল ইকোনমি থেকে ১৯৮২ সালে পিএইচডি ডিগ্রি অর্জন করেন এবং ইনস্টিটিউট অন ডেভেলপিং ইকোনমিক্স থেকে ১৯৯৩ সালে ও যুক্তরাষ্ট্রের ইন্ডিয়ানা পারডু ইউনিভার্সিটি থেকে ১৯৮৪ সালে পোস্ট ডক্টরাল গবেষণা সম্পন্ন করেন।  কর্মজীবন খন্দকার বজলুল হক ১৯৬৭ সালে গাজীপুরের কাপাসিয়া ডিগ্রি কলেজে প্রভাষক হিসেবে শিক্ষকতা জীবন শুরু করেন। ১৯৭০ সাল তিনি ঢাকা বিশ্ববিদ্যালয়ের বাণিজ্য অনুষদে প্রভাষক পদে যোগ দেন। তিনি ১৯৭৪ সালে সহকারী অধ্যাপক, ১৯৮৩ সালে সহযোগী অধ্যাপক এবং ১৯৮৭ সালে অধ্যাপক পদে উন্নীত হন।  তিনি ঢাকা বিশ্ববিদ্যালয়ের সিনেট ও সিন্ডিকেট সদস্য, অর্থ কমিটির সদস্য, স্যার পিজে হার্টগ ইন্টারন্যাশনাল হল ও শহীদ সার্জেন্ট জহুরুল হক হলের প্রভোস্ট, বাণিজ্য অনুষদের ডিন, ম্যানেজমেন্ট বিভাগের সভাপতি, ইন্টারন্যাশনাল বিজনেস বিভাগের সভাপতি, ঢাকা বিশ্ববিদ্যালয় শিক্ষক সমিতির সভাপতি প্রভৃতি দায়িত্ব পালন করেন।  বজলুল হক বাংলাদেশ সরকারি কর্ম কমিশনের সদস্য, অগ্রণী ব্যাংক লিমিটেডের চেয়ারম্যান (২০০৯-২০১৪) এবং অরাজনৈতিক ও অলাভজনক গবেষণাধর্মী প্রতিষ্ঠান বাংলাদেশ এশিয়াটিক সোসাইটির সভাপতি (২০২২-২০২৩) হিসেবে দায়িত্ব পালন করেন। ২০২৩ সালে তিনি ঢাকা বিশ্ববিদ্যালয়ের ইমেরিটাস অধ্যাপক নিযুক্ত হন।  এছাড়া খন্দকার বজলুল হক আওয়ামী লীগের উপদেষ্টা পরিষদের অন্যতম সদস্য এবং বন ও পরিবেশ উপ-কমিটির চেয়ারম্যান হিসেবে দায়িত্ব পালন করছেন।  স্মারক খন্দকার বজলুল হক ২০২৩ সালে ১৫ লক্ষ টাকা দিয়ে ঢাকা বিশ্ববিদ্যালয়ে ‘শহিদ লায়লা হক-মুক্তিযোদ্ধা খন্দকার বজলুল হক ট্রাস্ট ফান্ড’ প্রতিষ্ঠা করেন। এই ট্রাস্ট ফান্ডের আয় থেকে প্রতিবছর ইন্টারন্যাশনাল বিজনেস বিভাগের বিবিএ ফাইনাল পরীক্ষায় ন্যূনতম ৩.৯৬ সিজিপিএ প্রাপ্ত শিক্ষার্থীকে ‘শহিদ সৈয়দা লায়লা হক স্মৃতি স্বর্ণপদক’ প্রদান এবং বিভাগের অসচ্ছল ও মেধাবী শিক্ষার্থীদের বৃত্তি দেওয়া হয়।  তথ্যসূত্র  বহিঃসংযোগ  দীপ্ত টিভিতে প্রচারিত অধ্যাপক ড. খন্দকার বজলুল হকের সাক্ষাৎকার  বিষয়শ্রেণী:১৯৪৬-এ জন্ম বিষয়শ্রেণী:পাবনা জেলার ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা বিশ্ববিদ্যালয়ের ইমেরিটাস অধ্যাপক বিষয়শ্রেণী:বাংলাদেশ এশিয়াটিক সোসাইটির সভাপতি
হুদুমদ্যাও পূজা বা মেঘ পূজা হল উত্তরবঙ্গের বিভিন্ন অঞ্চলে বৃষ্টি নামানোর জন্য কৃষকবধূদের কৃত একধরনের সাদৃশ্যমূলক জাদুধর্মী পূজা ও নৃত্যগীত অনুষ্ঠান। ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার অধিবাসী কৃষক সমাজে এটি অনুষ্ঠিত হয়। দেশে অনাবৃষ্টি, খরা প্রভৃতি প্রাকৃতিক বিপর্যয় ঘটলে মেঘদেবতাকে সন্তুষ্ট করতে আয়োজিত হয় এই পূজা; তবে এই অনুষ্ঠানে পুরুষের প্রবেশাধিকার নেই।বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪; পৃষ্ঠা: ২৯৯  বিবরণ তত্ত্বগতভাবে, ধরিত্রী-নারীর সঙ্গে মেঘ-পুরুষের মিলনই 'মেঘপূজা' বা 'হুদুমদ্যাও' অনুষ্ঠান; দুজনের মিলনে বৃষ্টির কারণে প্রকৃতি শস্যশ্যামলা হয়ে উঠবে — এই বিশ্বাস।  এই অনুষ্ঠানের জন্য প্রয়োজনীয় উপকরণ হল: ফিঙে পাখির বাসা, সন্তানবতী এক জননীর গা-ধোওয়া জল, গণিকার চুল, একটি কলাগাছ, জলপূর্ণ ঘট, কুলো, ধূপ-বাতি, নৈবেদ্য ও তার সাজ-সরঞ্জাম, গোটা পান-সুপারি, বরণডালা ইত্যাদি। দিনের বেলা এইসব উপকরণ সংগ্রহ করে মেয়েরা গভীর অন্ধকার রাত্রে লোকালয় থেকে বহুদূরের কোনো মাঠ, নিরালা প্রান্তর বা নির্জন নদীর ধারে বসনমুক্ত অবস্থায় মশাল জ্বালিয়ে হাজির হন। পূজার জন্য কিছুটা জায়গা সংস্কার করে তার মাঝখানে একটি গর্ত করা হয়। তারপর উলুধ্বনির মধ্যে প্রধান পূজারিণী সেই গর্তে সংগৃহীত দ্রব্যগুলো ঢেলে দিয়ে কলাগাছটিকে পুঁতে দেন। এরপর সবাই স্নান করেন। পরে পূর্বোক্ত গা-ধোওয়া জল কুলোয় ঢেলে ঘন-ঘন উলুধ্বনির মাঝে মেঘদেবতার প্রতীক কলাগাছটিতে ছিটিয়ে দিয়ে গাছটিকে স্নান করানো হয়। এরপর জলপূর্ণ মাটির ভেতর একজোড়া গুয়াপান ও বারোশস্য দিয়ে গাছের নিচে ঘটস্থাপন করে ধূপ-বাতি জ্বালিয়ে দেওয়া হয়। এইভাবে পূজার পাঠ শেষ হলে শুরু হয় আবাহন পালা। এই পালাটি নৃত্য-গীত, রঙ্গ-রসিকতা, অনুনয়-বিনয়, শ্লেষ-ধিক্কার, ছলাকলায় প্রেমাস্পদকে মোহিত করার প্রচেষ্টায় ভরে ওঠে। উলঙ্গ নারীদের একদল কলাগাছটির অদূরে দাঁড়িয়ে হাততালি দিয়ে গান ধরেন ও মাঝেমাঝে উলুধ্বনি দেন; আর অন্য নারীরা দেবতারূপী পুরুষ কলাগাছটির চারদিকে ঘিরে নৃত্য করেন। এই পূজানুষ্ঠানে সধবা কিংবা বিধবা উভয়ই অংশগ্রহণ করেন, কেবল কুমারীরা অংশ নিতে পারে না। পূজায় কোনো ফুল প্রদানও হয় না।  মেঘদেবতার অধিবাস থেকে শুরু করে বিয়ে, বিরহ-মিলন, বৃষ্টির কৃপা ভিক্ষা সবই নাচে-গানে অনুষ্ঠিত হয়। দেবতার কৃপা ভিক্ষা সংগীতাংশের একটি নমুনা: হুদুম দ্যাও হুদুম দ্যাও, এক ছলকা পানি দ্যাও ছুয়ায় অশুচি আছি, নাই পানি ছুয়াছুতির ধারা বাহি ঝালকানি। কালা ম্যাগ, উতলা ম্যাগ, ম্যাগ সোদর ভাই এক ঝাঁক পানি দ্যাও গাও ধুইবার চাই।। তথ্যসূত্র  বিষয়শ্রেণী:পশ্চিমবঙ্গের লোকসংস্কৃতি বিষয়শ্রেণী:বাংলার উৎসব
পিপলস পার্ক সেন্টার একটি মিশ্র-ব্যবহারের, শিরোনামযুক্ত উন্নয়ন, যা চায়নাটাউনের এমআরটি স্টেশনের পাশের সিঙ্গাপুরের অট্রামের ইও টং সেন স্ট্রিট এবং আপার ক্রস স্ট্রিটের সংযোগস্থলে অবস্থিত। এতে আবাসিক ইউনিট, দোকান এবং অফিস রয়েছে। এটি প্রথম সরকারী ভূমি বিক্রয় কর্মসূচীতে বিক্রি হওয়া জমির উপর নির্মিত, পিপলস পার্ক সেন্টার স্বাধীনতা-উত্তর সিঙ্গাপুরের স্থাপত্য ইতিহাসের একটি গুরুত্বপূর্ণ অধ্যায় চিহ্নিত করে। ১৯৭৩ সালে সমাপ্ত, কেন্দ্রটি এখন পুনর্নবীকরণের জন্য প্রস্তুত।   ইতিহাস  ১৯৬৭ সালে, সিঙ্গাপুর সরকার সরকারী জমি বিক্রয় কার্যক্রম (জিএলএস) শুরু করে। তিন প্লট জমি প্রথমবারের জন্য পাবলিক টেন্ডারে উঠে, প্রতিটির জন্য ৯৯ বছরের লিজ। এর মধ্যে একটি প্লট পরবর্তীতে পিপলস পার্ক সেন্টারে উন্নত করা হয়েছিল। এটি স্বাধীন উত্তর সিঙ্গাপুরের স্থাপত্য ইতিহাসের একটি গুরুত্বপূর্ণ অধ্যায় ছিল।  সিঙ্গাপুর ভূমি কর্তৃপক্ষ, আইন মন্ত্রকের অধীনে একটি বিধিবদ্ধ বোর্ড বলছে যে, এই জাতীয় জিএলএসের উদ্দেশ্য ছিল পর্যটন বিকাশ করা। সুতরাং, জমিটি বাণিজ্যিক ব্যবহারের জন্য দরপত্র করা হয়েছিল।  এর পরে নির্মাণ শুরু হয় এবং ১৯৭৩ সালে কাজ সমাপ্ত হয়।    আরও দেখুন   পিপলস পার্ক কমপ্লেক্স   তথ্যসূত্র    বহিঃসংযোগ     বিষয়শ্রেণী:উইকিউপাত্তে স্থানাঙ্ক নেই বিষয়শ্রেণী:চায়নাটাউন, সিঙ্গাপুর বিষয়শ্রেণী:সিঙ্গাপুরের বিপণিবিতান বিষয়শ্রেণী:১৯৭৩-এ প্রতিষ্ঠিত বিপণিবিতান
মার্কসবাদ-লেনিনবাদ-মাওবাদ বা মালেমাবাদ () হচ্ছে একটি রাজনৈতিক দর্শন যেটি মার্কসবাদ-লেনিনবাদ এবং মাওবাদের কিছু দিকের ভিত্তির উপর প্রতিষ্ঠিত। মার্কসবাদ-লেনিনবাদ-মাওবাদ প্রথম ১৯৮২ সালে শাইনিং পাথের মাধ্যমে আনুষ্ঠানিক রূপ লাভ করে।  মার্কসবাদ-লেনিনবাদ-মাওবাদের সংশ্লেষণ মাও সেতুং-এর জীবদ্দশায় ঘটেনি। ১৯৬০-এর দশক থেকে, যে গোষ্ঠীগুলি নিজেদেরকে মাওবাদী বলত বা মাওবাদকে সমর্থন করত, তারা মাওবাদের সাধারণ বোঝাপড়ার চারপাশে ঐক্যবদ্ধ ছিল না বরং তা পরিবর্তে মাও-এর রাজনৈতিক, দার্শনিক, অর্থনৈতিক এবং সামরিক কাজের বিশেষ ধরনের নিজস্ব ব্যাখ্যা ছিল; তাদের সেসব অসংগঠিত মতাদর্শিক প্রবণতাগুলি মাও সেতুং চিন্তাধারার অন্তর্ভুক্ত ছিল এবং এখনও রয়েছে। মার্কসবাদ-লেনিনবাদ-মাওবাদের অনুসারীরা এটিকে মার্কসবাদের একটি ঐক্যবদ্ধ, সুসংগত উচ্চতর পর্যায় বলে দাবি করে এবং পেরুর শাইনিং পাথ দ্বারা পরিচালিত জনযুদ্ধের অভিজ্ঞতার ভেতর দিয়ে ১৯৮০-এর দশক পর্যন্ত এটি সংশ্লেষিত হয়নি। এটি মার্কসবাদ-লেনিনবাদ-মাওবাদকে মার্কসবাদের নতুন বিকাশ হিসাবে চিহ্নিত করার জন্য শাইনিং পাথকে নেতৃত্বে এনে দেয়।  উৎপত্তি মাওবাদ ১৯৬০-এর দশকের পর থেকে মাও সেতুং চিন্তাধারার সমার্থক হিসেবে বিবেচিত (এছাড়াও এটি মার্কসবাদ- লেনিনবাদ মাও চিন্তাধারা নামে পরিচিত) — যখন অনেক সংশোধনবাদ বিরোধী মার্কসবাদী সংগঠন চীন-সোভিয়েত বিভাজন অনুসরণ করতে গিয়ে চীনের পক্ষ গ্রহণ করে — ১৯৯৩ সাল পর্যন্ত এটি চলতে থাকে যতক্ষণ না, বিপ্লবী আন্তর্জাতিকতাবাদী আন্দোলন (রিম) মার্কসবাদ-লেনিনবাদের নতুন ও উচ্চতর স্তর হিসেবে মার্কসবাদ-লেনিনবাদ-মাওবাদ কে বিধিবদ্ধ করে। এটি মাওবাদী আন্দোলনে ফাটল সৃষ্টি করে, মাও সেতুং চিন্তাধারার অনুগামীরা রিম ত্যাগ করে এবং মার্কসবাদী-লেনিনবাদী পার্টি ও সংগঠনসমূহের আন্তর্জাতিক সম্মেলন-এ সমবেত হয়।  আরো পড়ুন      তথ্যসূত্র  বিষয়শ্রেণী:সাম্যবাদ বিষয়শ্রেণী:বিরুদ্ধ-সংশোধনবাদ বিষয়শ্রেণী:মার্কসবাদ বিষয়শ্রেণী:মাওবাদ বিষয়শ্রেণী:লেনিনবাদ বিষয়শ্রেণী:মার্কসবাদ-লেনিনবাদ বিষয়শ্রেণী:সমাজতন্ত্রের ধরন বিষয়শ্রেণী:কর্তৃত্ববাদ বিষয়শ্রেণী:নামীয় রাজনৈতিক মতাদর্শ বিষয়শ্রেণী:মার্কসবাদী চিন্তাধারা
ডার্কসেইড ডিসি কমিক্স দ্বারা প্রকাশিত কমিক বইগুলিতে উপস্থিত একটি কাল্পনিক সুপারভিলেন। লেখক-শিল্পী জ্যাক কার্বির দ্বারা নির্মিত চরিত্রটি, প্রথম আত্মপ্রকাশ করে সুপারম্যান'স পল জিমি ওলসেন #১৩৪ (নভেম্বর ১৯৭০)-এ। এরপর এই চরিত্রটি দেখা যায় ফরেভার পিপল #১ (ফেব্রুয়ারি ১৯৭১) এ। পুরোপুরি পরিচয় হওয়ার আগে।  তিনি গ্রহ অ্যাপোকলিসের অত্যাচারী শাসক, যার চূড়ান্ত লক্ষ্য সংবেদনশীল প্রাণীদের সমস্ত আশা এবং স্বাধীন ইচ্ছাকে সরিয়ে এই মহাবিশ্বকে জয় করা   তথ্যসূত্র  বিষয়শ্রেণী:অ্যানিমেটেড ধারাবাহিকের খলনায়ক বিষয়শ্রেণী:কমিক চরিত্র বিষয়শ্রেণী:কাল্পনিক একনায়ক
thumb|right|295px|স্পট স্যাটেলাইটে দেখা মোজ নদী 300px|thumb|right|মোজ নদীর অববাহিকা  মোজ ( , , ,"Meuse" (US) and  ; ( , ) পশ্চিম ইউরোপের একটি নদী। নদীটি উত্তর-পূর্ব ফ্রান্স, দক্ষিণ বেলজিয়াম এবং নেদারল্যান্ডসের মধ্য দিয়ে প্রবাহিত হয়েছে। নদীটি ফ্রান্সের লঁগ্র্‌ মালভূমিতে উৎপত্তিলাভ করেছে এবং ভের্‌দাঁ, সেদঁ এবং শার্লভিল-মেজিয়ের শহরগুলির পাশ দিয়ে প্রবাহিত হয়ে বেলজিয়ামে প্রবেশ করেছে। সেখানে নামুরের কাছে সঁব্র্‌ নদী মোজের সাথে মিলিত হয়েছে। সেখান থেকে এটি পূর্ব দিকে লিয়েজ শহর পর্যন্ত প্রবাহিত হয়েছে এবং ওলন্দাজ-বেলজীয় সীমান্তের একাংশ গঠন করে মাসট্রিখ্‌ট শহরের কাছে নেদারল্যান্ডসে প্রবেশ করেছে। এরপর নদীটি ভেনলো এবং বের্গেন শহরের পাশ দিয়ে প্রবাহিত হয়ে দুই ভাগে ভাগ হয়ে গেছে। উত্তরের শাখাটি মাস নদী নামে উত্তর-পশ্চিমে প্রবাহিত হয়ে ভাল নদীর সাথে মিলিত হয়েছে। দক্ষিণের শাখাটি মোজ নামে উত্তর সাগরে পতিত হয়েছে। মোজ নদীর সম্মিলিত দৈর্ঘ্য ৯২৫ কিলোমিটার। এটি ইউরোপের অন্যতম গুরুত্বপূর্ণ নদীপথ। মোজ নদীর উপত্যকাতে একটি গুরুত্বপূর্ণ খনন ও শিল্প অঞ্চল অবস্থিত।   তথ্যসূত্র    বহিঃসংযোগ    Peace Palace Library's Bibliography on Water Resources and International Law regarding Meuse River  বিষয়শ্রেণী:ফ্রান্সের নদী বিষয়শ্রেণী:বেলজিয়ামের নদী বিষয়শ্রেণী:নেদারল্যান্ডসের নদী বিষয়শ্রেণী:আন্তঃসীমান্ত নদী বিষয়শ্রেণী:ইউরোপের আন্তর্জাতিক নদী
মাসিমো আমব্রোসিনি একজন ইতালীয় ফুটবলার। এসি মিলানের রক্ষণভাগে খেলেন।  বিষয়শ্রেণী:ইতালীয় ফুটবলার বিষয়শ্রেণী:ইতালির আন্তর্জাতিক ফুটবলার বিষয়শ্রেণী:আসোচাৎসিওনে কালচো চেজেনার খেলোয়াড় বিষয়শ্রেণী:এসিএফ ফিওরেন্তিনার খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:ভিচেনৎসা ভির্তুসের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০০০ গ্রীষ্মকালীন অলিম্পিকের ফুটবলার বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:উয়েফা ইউরো ২০০৮ খেলোয়াড় বিষয়শ্রেণী:সেরিয়ে বি-এর খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:ইতালির আন্তর্জাতিক যুব ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ইতালির অনূর্ধ্ব-২১ আন্তর্জাতিক ফুটবলার
thumb|right|লাইভ ওক সোসাইটির সদস্য "ফ্রেন্ডশিপ ওক" লাইভ ওক সোসাইটি () হলো পরিপক্ব লাইভ ওক গাছের একটি সদস্যপদ সংগঠন। লুইসিয়ানা গার্ডেন ক্লাব ফেডারেশন, ইনক এর পৃষ্ঠপোষকতায় দক্ষিণা লাইভ ওক (Quercus virginiana) এর সংস্কৃতি, আবাসন, সংরক্ষণ এবং উপচয় অগ্রগতির জন্য ১৯৩৪ সালে এটি প্রতিষ্ঠিত হয়েছিল। ২০১৩ সালের মধ্যে সোসাইটিতে ৭,০০০ এরও বেশি লাইভ ওক নিবন্ধিত হয়েছিল।  ইতিহাস ১৯৯০ থেকে ১৯৩৩ সাল পর্যন্ত দক্ষিণ-পশ্চিমাঞ্চলীয় লুইজিয়ানা ইনস্টিটিউট (বর্তমানে ল্যাফিয়ানা বিশ্ববিদ্যালয়ের যা ল্যাফায়াতে অবস্থিত) এর সভাপতি ডা. এডউইন লুইস স্টিফেনস,  ১৯৩৪ সালে লাইভ ওক সোসাইটি প্রতিষ্ঠা করেন।  ১৯৫৭ সালে, রেকর্ড দেখভাল করা এবং নতুন আবেদনকারীদের নিবন্ধনের দায়িত্ব লুইসিয়ানা গার্ডেন ক্লাব ফেডারেশন, ইনক দ্বারা গৃহীত হয়েছিল। সোসাইটির উপবিধি অনুসারে সোসাইটিতে অনুমোদিত একমাত্র মানব সদস্য হলেন সম্মানিত চেয়ারম্যান, যিনি সরাসরি ওক সদস্যদের নিবন্ধন এবং রেকর্ডিংয়ের জন্য দায়বদ্ধ। সদস্য হওয়ার জন্য একমাত্র শর্ত হলো লাইভ ওকটির অবশ্যই ভূমির উপরে ৮ ফুট (২.৪ মিটার) বা তার বেশি এবং ৪.৫ ফুট (১.৩৭ মিটার) ব্যাসের কাণ্ড (ট্রাঙ্ক পরিধি) থাকতে হবে।  তথ্যসূত্র  বিষয়শ্রেণী:সামাজিক সংঘ বিষয়শ্রেণী:সংঘ বিষয়শ্রেণী:সংস্থা